Diari Oficial de la Generalitat Valenciana


Sumari del DOGV 9622, del 21-06-2023 (2023/6753)

RESOLUCIÓ d'11de juny de 2023, de la Vicepresidència i Conselleria d'Igualtat i Polítiques Inclusives, per la qual es regula i concedeix una subvenció directa a la Universitat de València Estudi General per a la col·laboració amb la Universitat de València en el funcionament de la Càtedra de Joventut, en la línia nominativa de S6029000 dels pressupostos de la Generalitat per a l'exercici 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9622

Data del DOGV
:   21-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6753


Data del document
:   11-06-2023

Organisme emissor
:   Institut Valencià de la Joventut

Tipus de document
:   Resolució

Descriptors 

:   * Institut Valencià de la Joventut
    * ajuda pública

RESOLUCIÓ d'11de juny de 2023, de la Vicepresidència i Conselleria d'Igualtat i Polítiques Inclusives, per la qual es regula i concedeix una subvenció directa a la Universitat de València Estudi General per a la col·laboració amb la Universitat de València en el funcionament de la Càtedra de Joventut, en la línia nominativa de S6029000 dels pressupostos de la Generalitat per a l'exercici 2023. [2023/6753]  
L'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que podran concedir-se de manera directa les subvencions previstes nominativament en la llei de pressupostos de la Generalitat, entenent-se com a tals aquelles l'objecte, la dotació pressupostària i el destinatari de les quals figuren inequívocament en els seus annexos. Conforme a aquest article legal, la concessió de les subvencions previstes nominativament en la llei de pressupostos de la Generalitat podrà formalitzar-se mitjançant resolució de la persona titular del departament gestor del crèdit pressupostari al qual s'imputa l'ajuda, que tindrà el caràcter de bases reguladores de la subvenció.  
L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, atribueix a la Generalitat competència exclusiva en matèria de joventut (article 49.1.25) i d'institucions públiques de protecció i ajuda a les persones joves (article 49.1.27).  
L'Institut Valencià de la Joventut (d'ara endavant, IVAJ), regulat per la Llei 15/2017, de 10 de novembre, de la Generalitat, de polítiques integrals de joventut, té entre les seues funcions la de coordinar les polítiques de joventut en l'àmbit territorial de la Comunitat Valenciana. Així mateix, i de conformitat amb aqueixa norma, li correspon establir un observatori de joventut per a dur a terme els estudis, les investigacions, les publicacions i els programes experimentals de joventut i oci en la Comunitat Valenciana; impulsar la investigació i l'estudi sobre la realitat juvenil per a proporcionar a l'Administració informació per al disseny i desenvolupament de les polítiques de joventut, i col·laborar en la creació, gestió i difusió de les estadístiques autonòmiques sobre joventut.  
En la Llei 9/2022, de 30 de desembre, de pressupostos de la Generalitat per a l'exercici 2023, està prevista la línia nominativa de subvencions S6029000, «Conveni Universitat de València Càtedra de Joventut», per a la Universitat de València, amb la finalitat d'analitzar i debatre sobre les polítiques de joventut en la Comunitat Valenciana, formació i impuls dels estudis sobre la realitat de la joventut, amb un import total de 30.000 euros.  
La Universitat de València és una entitat pública que està interessada en el desenvolupament d'aquesta mena d'iniciatives, realitzant programes formatius, culturals i d'extensió universitària, i també activitats de consultoria i assistència, formació i investigació.  
Aquestes ajudes no necessiten ser notificades a la Comissió Europea, ja que no reuneixen els requisits de l'apartat 1 de l'article 107 del Tractat de Funcionament de la Unió Europea.  
En virtut del que s'ha exposat, i de conformitat amb el que es preveu en l'article 160.4.d de la Llei 1/2015, de 6 de febrer, de la Generalitat, en relació amb l'article 9 de la Llei 15/2017, de 10 de novembre, de la Generalitat, resolc:  
  
Primera. Objecte  
D'acord amb l'assignació pressupostària prevista en la vigent Llei 9/2022, de 30 de desembre, de pressupostos de la Generalitat per a l'exercici 2023, aquesta resolució té per objecte regular la concessió directa d'una subvenció de caràcter nominatiu destinada a col·laborar amb la Universitat de València-Estudi General (d'ara endavant, UV-EG) en el funcionament de la Càtedra de Joventut, amb la finalitat que a través d'aquesta, es realitzen activitats formatives, culturals, d'investigació i d'extensió universitària orientades cap al coneixement i la difusió permanent de la realitat de les persones joves i de les polítiques de joventut en la Comunitat Valenciana. Entre altres, es preveuen les actuacions següents:  
a) Cursos de formació sobre polítiques de joventut.  
b) Jornades en les quals, amb una finalitat divulgativa/formativa, puguen participar ponents de primer nivell, tant del camp de l'empresa com de la universitat.  
c) Investigacions patrocinades per la Càtedra.  
d) Activitats de formació.  
e) Conferències.  
f) Desenvolupament de línies d'investigació conjunta entre la Universitat i l'Observatori Valencià de la Joventut.  
g) Realització de treballs de recerca.  
h) Realització de tesis doctorals.  
i) Promoció de trobades nacionals i internacionals d'experts en polítiques de joventut.  
j) Cooperació per a projectes d'investigació.  
k) Realització de treballs de transferència de resultats de la investigació.  
l) Realització de jornades de divulgació tècnica i tecnològica en matèria de joventut.  
m) Col·laboració en la promoció de trobades tècniques i científiques.  
n) Potenciació de la realització de publicacions sobre temes de joventut.  
  
Segona. Justificació de subvenció directa  
Conforme al que s'estableix en els articles 22.2 de la Llei 38/2003, de 17 de novembre, general de subvencions, i 168.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en estar prevista aquesta subvenció en la Llei 9/2022, de 30 de desembre, de pressupostos de la Generalitat per a l'exercici 2023, ens trobem davant un dels supòsits excepcionals que permeten atorgar una subvenció directa sense acudir a un procediment de concurrència competitiva.  
  
Tercera. Compliment de la normativa europea  
La línia de caràcter nominatiu S6029000 del pressupost de despeses de l'IVAJ, que té per objecte finançar les activitats dirigides a l'anàlisi i debat sobre les polítiques de joventut en la Comunitat Valenciana, i la formació i impuls dels estudis sobre la realitat de la joventut, no està subjecta a l'article 107.1 del Tractat de Funcionament de la Unió Europea. I això és perquè no suposa un benefici per a empreses, ja que va dirigida al finançament per al desenvolupament de la «Càtedra de Joventut», és a dir, d'activitats educatives i d'investigació desenvolupades per una universitat pública sense ànim de lucre. Per la qual cosa es pot concloure que no suposen l'exercici d'una activitat econòmica en el sentit d'oferta de béns i serveis destinada a la consecució d'un benefici, ni suposen un avantatge econòmic a favor d'empreses o entitats que puguen falsejar la competència en els intercanvis comercials entre els estats membres. Per aquest motiu, no és necessària la seua notificació a la Comissió Europea, per no reunir els requisits de l'apartat 1 de l'article 107 del Tractat de Funcionament de la Unió Europea.  
  
  
Quarta. Import i compatibilitat de la subvenció  
La quantia econòmica que assumeix la hisenda de la Generalitat serà de 30.000 euros, corresponent a la línia S6029000 del pressupost de despeses de l'IVAJ per a l'any 2023. Aquesta subvenció és compatible amb altres subvencions, ajudes, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals. L'import total de subvencions percebudes no podrà, en cap cas, superar la quantia del cost de l'activitat subvencionada, per la qual cosa la UV-EG haurà de comunicar l'obtenció d'altres subvencions, i també els imports corresponents.  
  
Cinquena. Procediment  
L'entitat beneficiària haurà de manifestar, en el termini de quinze dies hàbils a partir de la notificació d'aquesta resolució la seua conformitat amb la concessió de la subvenció, i d'acord amb les condicions establides en aquesta resolució, haurà de presentar-se aquesta conformitat per mitjans telemàtics.  
  
Sisena. Règim de pagament i justificació  
A la signatura d'aquesta resolució es tramitarà un pagament del 30 per cent del total de la subvenció, com a finançament necessari per a dur a terme les actuacions inherents a aquesta subvenció, com estableix l'article 171 de la Llei 1/2015, de 6 de febrer, de la Generalitat. De conformitat amb l'article 171.5.g de l'esmentada llei, no s'exigeixen garanties dels fons anticipats.  
La resta de la subvenció s'abonarà una vegada justificada la totalitat de la subvenció.  
  
Setena. Despeses subvencionables  
Podran finançar-se les despeses de gestió i administració indispensables per a la preparació o execució d'aquesta resolució, d'acord amb el que s'estableix en l'article 31.7 de la Llei 38/2003, de 17 de novembre.  
Seran susceptibles de ser finançades les despeses següents:  
a) Despeses de personal propi o contractat a càrrec de la Càtedra, i que realitzen activitats compromeses i detallades en la resolució. S'acceptaran dos tipus de despeses de personal de la UV-EG:  
1) Despeses de personal específicament contractat a càrrec del projecte.  
2) Despeses del personal propi amb dedicació parcial al projecte.  
b) Despeses corrents: derivades de l'execució del programa subvencionat.  
c) Despeses generals indirectes: la UV-EG podrà imputar un percentatge que no excedirà del 10 per cent en concepte de despeses generals indirectes derivades de l'execució del projecte, que hauran de complir les condicions previstes en l'article 31.9 de la Llei 38/2003, de 17 de novembre.  
  
Huitena. Obligacions de la Universitat de València-Estudi General  
1. Seran obligacions de la UV-EG, a més de les que que amb caràcter general s'estableixen en l'article 14 de la Llei 38/2003, de 17 de novembre, col·laborar i cooperar amb l'IVAJ en la consecució dels objectius, i també presentar els justificants de les despeses que acrediten que l'import total de la subvenció ha estat destinat a les finalitats establides.  
2. De la mateixa manera, s'hauran de complir les obligacions derivades de la Llei 1/2022, de 13 d'abril, de transparència i bon govern de la Comunitat Valenciana.  
D'acord amb el que es disposa en l'article 30.4 de la Llei 38/2003, de 17 de novembre, quan les activitats necessàries per a complir els objectius d'aquesta resolució hagen sigut finançades, a més de la subvenció, amb fons propis o altres subvencions o recursos, haurà d'acreditar-se en la justificació l'import, la procedència i l'aplicació de tals fons a les activitats subvencionades.  
  
Novena. Justificació de la subvenció  
1. El termini de presentació de la justificació de la subvenció davant l'òrgan gestor conclourà el dia 10 de desembre de 2023 i es presentarà per mitjans electrònics.  
2. L'entitat beneficiària haurà d'aportar:  
a) Compte justificatiu simplificat de les despeses realitzades, que d'acord amb el que es disposa en l'article 75 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, contindrà la informació següent:  
  
1) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts. Totes les despeses a justificar hauran de correspondre's amb l'objecte de la subvenció i hauran d'acompanyar-se d'una succinta explicació. L'IVAJ podrà requerir una memòria més extensa sobre qualsevol d'aquestes.  
2) Una relació classificada de les despeses i inversions de l'activitat, amb identificació del creditor i del document, el seu import, la data d'emissió i, en el seu cas, data de pagament.  
3) Un detall d'altres ingressos o subvencions que hagen finançat l'activitat subvencionada amb indicació de l'import i la seua procedència.  
4) Certificat expedit pel Servei de Gerència de la UV-EG en el qual es faça constar que les despeses indirectes han sigut aplicades al fi d'aquesta subvenció.  
5) Certificat en el qual s'indique que les factures referides no es tornaran a utilitzar, en l'import i/o percentatge inclòs en aquest compte justificatiu, en la justificació de cap altra subvenció o projecte.  
  
6) Declaració responsable que les despeses relacionades s'han generat en execució de l'objecte d'aquesta subvenció.  
3. De conformitat amb el pla de control de subvencions que a aquest efecte aprove l'IVAJ, es revisarà un 20 per cent del total de les factures i/o nòmines i els seus justificants de pagament. D'acord amb el que s'estableix en aquest pla, l'IVAJ notificarà a la UV-EG les despeses seleccionades, perquè la UV-EG aporte els corresponents documents justificatius de la despesa i del pagament, en el termini de cinc dies des de la notificació.  
4. Les despeses de personal es justificaran:  
a) Despeses de personal específicament contractat a càrrec del projecte. La seua justificació documental es realitzarà mitjançant l'aportació del corresponent contracte de treball, i també dels documents de nòmines i TC2 de cotitzacions a la seguretat social.  
b) Despeses del personal propi amb dedicació parcial al projecte. La seua imputació podrà realitzar-se de dues maneres:  
- Per l'abonament de complements retributius en concepte de direcció de càtedra i al personal investigador per la realització de les diferents tasques necessàries per a dur a terme les actuacions compromeses en el conveni i aprovades per la comissió mixta. La seua justificació documental es realitzarà mitjançant l'aportació dels documents de nòmines i TC2 de cotitzacions a la seguretat social on s'hagen abonat aquests complements retributius.  
- Per la dedicació horària imputada al projecte. Aquesta s'acreditarà mitjançant el càlcul del cost/hora de cadascun dels membres de l'equip d'investigació i de la certificació del detall d'aquesta dedicació per persona/mes/activitat.  
S'eximirà de l'obligatorietat d'acreditar el pagament efectiu de les cotitzacions a la Seguretat Social reportades en els mesos de setembre, octubre i novembre, atés que, per a alguns dels codis de compte de cotització, la Universitat de València disposa d'una autorització, acreditada mitjançant la Resolució núm. 9 de 28 de desembre de 1987, per la qual l'ingrés de les quotes s'ha de realitzar als tres mesos de la data de la seua meritació. En aquest sentit, els corresponents documents TC1 i TC2 es presentaran una vegada s'haja produït el pagament efectiu d'aquests.  
  
Deu. Obligacions de l'IVAJ  
1. L'IVAJ es compromet a abonar la subvenció nominativa prevista de 30.000 euros a càrrec del capítol IV, línia de caràcter nominatiu S6029000 del pressupost de despeses de l'IVAJ per a l'any 2023, d'acord amb el que s'estableix en l'article 22.2 de la Llei 38/2003, de 17 de novembre, i en l'article 168.1 de la Llei 1/2015, de 6 de febrer, de la Generalitat, per al desenvolupament de les actuacions necessàries.  
2. L'IVAJ es compromet a impartir, si escau, determinades matèries relacionades amb la «Càtedra de Joventut».  
En cap cas ha d'haver-hi contraprestació per part de l'entitat subvencionada a l'IVAJ.  
  
Onze. Comissió Mixta de Seguiment i Control  
1. Per al seguiment de l'execució i desenvolupament es crea una comissió mixta de seguiment i control, que estarà composta per dos representants de cadascuna de les institucions.  
a) Per part de l'IVAJ, per dues persones designades per la persona titular de la Direcció General de l'IVAJ, d'entre el seu personal, o persones que les substituïsquen, una de les quals exercirà les funcions de secretaria i l'altra exercirà la presidència de la Comissió.  
En la designació dels representants de l'IVAJ en la comissió mixta de seguiment i control es procurarà la presència equilibrada de dones i homes, en aplicació del que preveu el II Pla d'igualtat de dones i homes de l'Administració de Ia Generalitat, aprovat per Acord de 10 de març de 2017, del Consell.  
b) Per part de Ia UV-EG, per dues persones designades per la persona titular del Rectorat.  
2. La Comissió Mixta de Seguiment i Control es constituirà en el termini de 15 dies a partir dels efectes d'aquesta resolució.  
3. La Comissió es reunirà, almenys, dues vegades per any i totes les vegades que es considere necessari.  
4. Correspondrà a la Comissió de Seguiment vetlar pel correcte compliment d'aquesta resolució, impulsant la realització de totes les actuacions que siguen necessàries per al seu desenvolupament i execució.  
  
Dotze. Control  
En el control d'aquesta subvenció s'estarà al que es disposa en el pla de control que a aquest efecte aprove l'IVAJ.  
El control sobre el terreny, permetrà comprovar l'efectiva realització de les activitats subvencionades.  
La comprovació material suposarà el desplaçament del personal de l'IVAJ a la seu de l'entitat beneficiària o al lloc en el qual es desenvolupen les activitats subvencionades. Per a això, es notificarà a les entitats beneficiàries de les concessions objecte de comprovació material l'abast del control, indicant-los quina documentació hauran de tindre preparada per a la seua revisió, quines qüestions es tractaran en la visita, i la data en la qual, excepte causa de força major que ho impedisca, es personarà el personal funcionari de l'IVAJ. No obstant això, en el cas que la notificació a les entitats beneficiàries puga comprometre l'objectiu perseguit amb la visita, aquesta podrà efectuar-se sense prèvia notificació d'avís.  
  
Del resultat de la visita s'estendrà acta que serà subscrita per la persona funcionària controladora i per la persona beneficiària o el seu representant.  
  
Tretze. Realització de les activitats  
Les activitats es realitzaran en la seu de les instal·lacions pròpies de la UV-EG o en qualsevol altre espai determinat de comú acord per la UV-EG i per l'IVAJ.  
  
Catorze. Reintegrament d'ajudes  
Pertocarà el reintegrament de les ajudes concedides o la seua minoració, amb reemborsament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en aquesta resolució, i també en els supòsits de causes de reintegrament que estableix l'article 37 de la Llei 38/2003, de 17 de novembre.  
  
Quinze. Protecció de dades  
A aquesta resolució li serà aplicable el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals; el Reglament (UE) 2016/679 del Parlament Europeu i del Consell, de 27 d'abril de 2016, o la norma que el substituïsca, i també la legislació aplicable relacionada.  
  
Setze. Igualtat d'oportunitats entre homes i dones  
Tant l'IVAJ com la UV-EG es comprometen a establir mecanismes que promoguen la igualtat de tracte i d'oportunitats entre dones i homes, sense discriminar directament o indirectament per raó de sexe, i també a impulsar i fomentar mesures per a aconseguir la igualtat real en les organitzacions participants, establint la igualtat d'oportunitats entre dones i homes com a principi estratègic de les accions desenvolupades, d'acord amb la definició d'aquest principi en la Llei orgànica 3/2007, de 22 de març, per a la igualtat efectiva entre dones i homes.  
  
  
Dèsset. Règim jurídic  
Aquesta subvenció es regirà pel que es disposa en aquesta resolució i, a més, per la Llei 38/2003, de 17 de novembre, i pel reglament de l'esmentada llei, aprovat per Reial decret 887/2006, de 21 de juliol, excepte en allò que afecte els principis de publicitat i concurrència, i també pel que disposa la Llei 1/2015, de 6 de febrer, de la Generalitat, i per les altres normes de dret administratiu que siguen aplicables.  
  
  
Díhuit. Efectes  
Aquesta resolució produirà efectes a partir de l'endemà de la notificació a l'entitat beneficiària.  
  
Contra aquesta resolució, que posa fi a la via administrativa, de conformitat amb el que es preveu en l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
a) Potestativament, recurs de reposició davant l'òrgan que l'ha dictada, en el termini d'un mes a comptar des de l'endemà de la notificació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament, recurs contenciós administratiu davant el jutjat contenciós administratiu en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 11 de juny de 2023.- La vicepresidenta del Consell i consellera d'Igualtat i Polítiques Inclusives: Aitana Mas Mas.